Jahalat apne ap me qul ek moat hai, jahalat ke saath ibadat bhi na magbul hoti hai, 
aur ilm ke saath thori ibadat bhi magbul hoti hai 


Aalim aur Jahil me kya fark hota hai: 
Ala Hazrat apne Al Malfuz me ek Hadees nakal karte hain 


Hadees: Huzur # farmate hain ke rozana asr ke wakht Iblis ka takht samundar pe 
bichta hai, tamam shayateen jama hote hain, aur pure din ki report paish karte hain, 
ek martaba mamul ki tarah takht bicha hua hai, sare shayateen qataar me khare hue 
hain, sab ne ek ek kar ke apne kaam batayen, kisi ne kaha ke maine kisi ko wargala 


ke kisi ka qatl karwa diya, koi kehta miya aur biwi me jhagra karwa diya 


Iblis ke liye ye roz ki report thi, bola theek hai, usme se ek kehta hai ke maine ek 
chote bacche ko madrasah jaane se rok diya, usey behkaya aur usey wapas khelna 
bhej diya, Iblis bahot khush hua, ab sabh hairan, ke humne itna bara kaam kiya aur 
koi response nahi diya, lekin iske kaam par hamara badshah itna khush hua, baki 
sabh ne usse wajah pucha ke isme itna bara kaam kyat ha, Iblis apne takht se utra, 
tamam shayateen ko apne saath lekar aya aur dikhaya, ab maghrib ka wakht ho gaya 
tha, masjid ke paas khara ho gaya, aur shayateen ko kaha ke ab dekho tamasha 


Iblis ne apne ap ko insaani shakal me dhala aur masjid ke bahar khara ho gaya, 
samne se ek abid masjid me dakhil ho rahe hain aisa koi lamha nahi tha jab wo 
ibadat me nahi rehte the, lekin aalim nahi the, shaitan ne salam kiya, jawab diya, 
bola Huzur ek masla puchna hai, bole dekhte nahi namaz ka wakht ho gaya hai, 
Huzur bus chota sa masla hai, bola ke jab tak jawab denge tab tak azaan bhi khatam 
nahi ho payege, acha jaldi pucho, shaitan ne ek sheeshi nikali, bola Huzur ye shishi 
dekh rahe hain ap, bole haan, kya Allah gadir hai ke ye pure zameen aur asmaan ko 
is shishi me daal de, boley, mardud khabis, sharm haya nahi hai, behuda baat karta 
hai, mazaq karta hai, are kahan itna bara asmaan aur zameen aur itni si shishi, jahil 


tu kyun nahi ghus jata iske andar, chal dafa ho. 


Shaitan hasne laga, muskura diya, thori dair ke baad us masjid ke imam sb jo aalim 
e deen the, dakhil hone lage, isne unko salam kiya aur apna wohi sawaal dohraya, 
boley miya tum musalman hokar aisi baat karte ho, zameen aur asmaan ko is shihsi 
me daalna kaun si bari baat hai, mera rab to wo hai ke agar wo chahe to puri qayenat 


ko sui ke naake me daal de, ye shishi to bahot bari cheez hai 


01. 


Iblis ne jaise suna chehre ka rang badal gaya phir shaitan ko bulaya fark dekh liya 
ek abid aur aalim me, ye ibadat kar raha hai, taqre maar raha hai, magar isko Allah 
ki kudrat par yaqeen nahi, iski ibadat mooh par maar di jayegi, aur ye aalim e deen 
ek sajdah bhi karta hai to poor yaqeen ke saath karta hai, aur ye iska ilm tha jisne 
mere fareb ko chalne na diya, agar wo baccha aalim e deen ban jata to hamare grift se 
nikal jata, hamare fareb me na aata, khud bhi hidayat pata aur puri koam ko bhi 
hidayat dene lagta, isne us bacche ko roak kar wo kaam kiya hai, jo tumme se koi 


nahi kar saka, ye fark hota hai aalim aur jahil me 


Ilm ki barkaten: 

Imam Jafar 4-5 (S5 di Aa), ke paas ek munkir e khuda aata hai, kehta hai ke Imam 
Jafar ap kehte hain ke Allah hai, usne apna ek Rasul bheja, meri ek baat ka jawab 
dijiye, kaha pucho, usne bhi ek shishi nikali, kehne laga ke kya Allah qadir hai isme 
Zameen aur asmaan samet ke daal de, apne farmaya, haan, beshaq mera rab qadir 
hai, phir kehta hai, ke jab apka rab is par bhi qadir hai ke jab is shishi me asmaano 
ko dale to asmaan chote nahi hone chahiye aur shishi bari nahi honi chaihiye, apne 
farmaya, ke haan mera rab is par bhi qadir hai, kehne laga ke quran se daleel mat 
dijiyega, ke jab mai khuda ko nahi manta hun to quran ko kahan se manunga, 


mujhe wo daleel dijiye jo mere akl me aye 


Apne farmaya, jis tarah ka sawaal tune kiya, iske jawab ke daleel tere khud ke andar 
mojud hai, pucha kaise, farmaya, ke apni aankh ki putli ko dekh, Allah ne aankh ki 
putli banayi aur aankh me baarik sa noor rakha, tu jab aankh ko uthake dekhta hai 
asmaan ki taraf, pura asmaan teri aankh ki putli me sama jata hai, aur is alam me 


samate hain ke na aankh ki putli bari hoti hai aur na asmaan chota hota hai. 


Ala Hazrat ne farmaya “wazni ban, bojh mat ban”, badaqeeda insaan pure mahashre 
ke liye bojh ban jata hai, ilm hasil karke jab wo apni field ka mahir ho jata hai to wo 


insaan wazni ban jata hai, zaruri nahi hai ke aalim e deen bano 


Hadees: Nabi # farmate hain abid ko Allah kahega jannat me jaa, zahid ko jannat 
me jaa, waliyon ko kaha jayega jannat me jao, aalim ko kaha jayega ke thaher jaa, 
aalim khoaf zada ho jayenge, ghabra uthenge kahenge ke rabbe qayenat, tere deen ki 


khidmat ki humne, teri mehbub ki sunnato ka haya kiya, rabbe qadeer hume kyun 


roka ja raha hai, ai malik, hume buksh de, Allah farmayega, ke tumhe to bakshs diya 
gaya, tumhe roka isliye gaya hai ke tum jiksi chaho aur jitno ki chaho shafaat karo 


Sarkar # farmate hain, ke meri ummat ke Ullema shafaat karenge hatta ki us shaks 
ki bhi shafaat karenge, ke jisne kabhi aalim e deen ko wazu ke liye ek loata pani bhi 
diya hoga, wo aalim qayamat ke din is aiwaz me uski shafaat karta hua nazar ayega, 
ye to aalim hain, mujaddid wo hota hai jo aalimo ka aalim hota hai, aalimo ka sardar 


hota hai 


Hadees: Allah ke Rasul @ farmate hain ke, jab fitne zahir hoan aur aalim e deen apne 
ilm ko zahir na kare, to us par tamaam farishto ki laanat,us par tamaam insaano ki 


laanat, tamaan jinnat ki laanta, tamaam makhluk ki laanat 


Hadees: Kitabul Musnaul Jamey, Hadees 376 

Hazrat Hasan Basri 435 (Ji dl 2) kehte hain, ke Rasulallah £ farmate hain, ke ilm 2 
tarah ke hote hain, ek galb ka ilm hota hai dusra zubaan ka hai jo hum parkar hasil 
karte hain, dil ka ilm Allah ke taraf se hota hai aur yehi faida baksh hota hai, kitaab 
ka ilm to mohaddessen se ata hai 

Sunane Daarmi (Almuqaddama) Hadees 76 

Imam ibn Mubarak, Kitabuz Zohad, Pg 407, Hadees 1161 

Shoaibul Imaan me Vol 2, Pg 296, Hadees 1825 

Musnadul Firdous, Vol 3, Pg 97, Hadees 4018 

Imam ibn Abdul Bar, Jaame Bayanil Elm wa Fazlihi, Pg 661, Hadees 1150 


Hadees: Sahih Bukhari, Hadees 120 

Hazrat Abu Huraira +e (4s 4 2, se riwayat hai, kehte hain ke maine Nabiye Kareem 
#: se ilm ke 2 bartan hasil kiye, 2 tarah ka ilm liya, ek ilm to wo hai jo maine tum tak 
pahoncha diya, phaila diya, (wohi kitaabo me agaya) aur dusra ilm jo maine tumhe 
bataya nahi, chupa diya, agar wo ilm mai tum par zahir kar dun to tum mera ye gala 
kaat do 

Imam ibn Abdul Bar, Jaame Bayanil Elm wa Fazlihi, Hadees 1910 

Imam Khateeb Tabrezi, Mishkat Sharif, Hadees 271 


(a) 


(b) 


(c) 


(d) 


Hadees: ek martaba Musa a-di 445 se kisi ne sawal kiya ke ye bataiye is wakht roohe 
Zameen par sab se bara aalim kaun hai, farma diya ke mai hun, Allah ko baat pasand 
nahi ayi, aur wahi nazil ki, batore naseehat 


Sahi Bukhari (Kitabul Ambiya) Hadees 3401 


Ilm ki ehmiyat 


Ek moake par taleem ke ta'alluk se Sarkar ne irshad farmaya, ke tumme se agar kisi 
se mukin ho sake wo lohe ke joote banale aur apne pairo me daal le aur phir Ilm 
haasil karne ke liye safar karta rahe, yahan tak ke wo lohe ke joote ghis jayen tab bhi 
wo ilm ko hasil karta raha, ye na samjhe ke maine saari duniya ka ilm hasil kar liya 


hai 


Ek Moake par Sarkar ne farmaya, Ilm hasil karo maa ki goad se lekar moat ke 


aaghosh tak 


Rasulallah # ne irshad farmaya, 


pia IS NG ai AG 
Ilm ka hasil karna har musalman mard aur aurat par farz hai 


Sarkar farmate hain, ke wo shaks jisne apne zamane ke Imam ko na jana, deen ko na 


jana, wo jahalat ki moat mara (Imam se murad ullum deeen hai) 


Hadees: Rasulallah # ne farmaya, meri ummat ke bemal aalim bhi jahil abid se 1000 
darje afzal hai. Meri ummat ke be-amal aalim par 1 gunaah ka azaab aaur jahil par 2 
gunaah azaab. Sahaba ne arz kiya, Ya Rasulallah #, aalim to ilm rakhne ke bawajud 
usne amal nahi kiya, aur jahil to janta hi nahi tha, to us par 2 gunaah azaab kyun? 


Aalim par dugnah hona chahiye 


Irshad hua, suno, Allah ne meri ummat par 2 cheezain farz ki, pehli ilm hasil kare 
aur dusri amal kare. Aalim e deen ne ilm hasil kiya, 1 farz kar liya aur amal nahi 


kiya isliye 1 gunaah azaab aur jahil ne dono farz ko chor diya isliye dugnah azaab 


Hadees: Dorane wusul e ilm kisi ko moat ajaye 
Sunane Darmih, Vol 1, Pg 166, Hadees 380 - Hazrat Hasan Basri 45 (Jai di pá) se 


riwayat hai, ke Rasulallah # farmate hain, doarane wusul e ilm kisi ko moat ajaye 


koi ilm hasil karte raha aur usi darmiyan usko moat ajaye, aur ilm hasil karne ka 


maqsad ho ke wo us ilm ke zariye Isim ko zinda kare, mazbut kare, Huzur # farmate 
hain, ke Jannat me uske aur Nabi ke darmiyan sir ek darjah ka farak hoga 

- Majemul Ausad, Imam Tabrani, Vol 9, Pg 174, Hadees 9454 

- Majmauz Zawaid, Imam Haisami, Vol 1, Pg 123 

- At Targheeb Wat Tarheeb, Imam Munzari, Vol 1, Pg 53, Hadees 110 

- Tarikhe Damishul Kabeer, Ibn Asagir, Vol 1, Pg 61 


Para , Sura Nahl, Ayat 43 


Ai logo tumhe agar ilm na ho, to ilm walon se pucho 





